recursal/SuperWikiNEXT-32B huggingface dataset:
***Thank You For The Rain*** er en dokumentarfilm regissert av Julia Dahr i samarbeid med Kisilu Musya. Filmen følger den kenyanske bonden Kisilu og hans kamp mot klimakrisen. Den hadde premiere på CPH:DOX i 2017, blitt solgt til mer enn 65 land og har blitt vist på *Aftenposten*.

I *Thank You For The Rain* møter vi småbonden Kisilu som tar til kameraet for å dokumentere hvordan klimaendringer rammer hans familie og lokalsamfunn. Når Kisilus avlinger tørker ut og familiehuset ødelegges i en storm, blir det starten på en utrettelig kamp for å stoppe klimakrisa – en kamp som bringer ham hele veien til det storpolitiske dramaet under FNs klimaforhandlinger i Paris.

Referanser
----------

1. ↑  «Thank You For The Rain». *filmbib.no*. Besøkt 19. februar 2021.
2. ↑  Mitchell2017-02-22T11:46:00+00:00, Wendy. «CPH:DOX reveals competition line-up». *Screen* **(engelsk)**. Besøkt 19. februar 2021.
3. ↑  «Thank You For The Rain». *Filmrommet* **(norsk)**. Besøkt 19. februar 2021.
4. ↑  «Thank you for the rain». *www.aftenposten.no*. Besøkt 19. februar 2021.

Eksterne lenker
---------------

* (en) *Thank You For The Rain* på Internet Movie Database Rediger på Wikidata
* Offisiell nettside (engelsk)
**Generalitat de Catalunya** er selvstyreinstitusjonen i den spanske autonome regionen Catalonia. Den består av et parlament, en president og en regjering. Generalitat de Catalunya ble oppretta i sin nåværende form i *Spansk Katalonia* under Den andre spanske republikken med Francesc Macià som president. Macià døde i 1933, og Lluís Companys ble den neste presidenten.

Generalitat de Catalunya holder til i Palau de la Generalitat på plaça de Sant Jaume i Barcelona.

Lovgivende makt
---------------

Utdypende artikkel: Catalonias parlament

Catalonias parlament, *Parlament de Catalunya*, består av ett kammer med 135 seter. Parlamentsbygningen ligger i Parc de la Ciutadella i Barcelona.

Utøvende makt
-------------

Det utøvende råd, *Consell Executiu*, er Catalonias utøvende myndighet og består av et antall ministre (*consellers*) under ledelse av en president, *President de la Generalitat de Catalunya*. Ministrene behøver ikke å være medlem av parlamentet.

Galleri
-------

* Palau de la Generalitat de CatalunyaPalau de la Generalitat de Catalunya
* InteriorInterior
* Pati dels TarongersPati dels Tarongers

Se også
-------

* President de la Generalitat de Catalunya

Referanser
----------

1. ↑  Anbefalte oversettelser

Eksterne lenker
---------------

* (en) Offisielt nettsted Rediger på Wikidata

* (en) Generalitat de Catalunya – kategori av bilder, video eller lyd på Commons Rediger på Wikidata
* Casa de la Generalitat i Perpinyà

|  |  |
| --- | --- |
| Oppslagsverk/autoritetsdata | VIAF **·** ISNI **·** SUDOC **·** ULAN **·** NKC **·** BNE
 |
**«That Lucky Old Sun»** er en populær amerikansk sang fra 1949 med melodi av Beasley Smith og tekst av Haven Gillespie.

I likhet med «Ol' Man River» markerer teksten kontrasten mellom slitet og den intense motgangen i sangerens liv med den naturlige verdens glemsomhet.

Den største slagerversjonen av sangen var med Frankie Laine. Denne innspillingen ble utgitt på singlen Mercury 5316.

Innspillingen med Vaughn Monroe and His Orchestra Vocal: Vaughn Monroe and The Moon Men ble utgitt på 78-platen RCA Victor 20-3531 og på singlen RCA Victor 47-3018 (i USA) og på 78-platen His Master's Voice GB 9826. I Norge ble den utgitt på 78-platen His Master's Voice A.L. 3042.

Innspillingen med Louis Armstrong ble utgitt på singlen Decca 24712.

Frank Sinatras konkurrerende versjon ble utgitt på 78-platen Columbia 3868.

«That Lucky Old Sun» ble oversatt til russisk og ble presentert overfor det sovjetiske publikumet som en beskrivelse av hvordan en mann fra Vesten slet under motgangen som kapitalismen skapte. Den ble spilt inn på plate av sangeren Mark Bernes tidlig i 1960-årene.

En versjon med Ray Charles fantes på hans album *Ingredients in a Recipe for Soul* fra 1963. (Denne innspillingen er dessuten med som bonusspor på CD-gjenutgivelsene av Charles' banebrytende album *Modern Sounds in Country and Western Music* fram til 1988).

Jerry Lee Lewis spilte inn en uutgitt soloversjon i Sun Studios i 1956 eller 1957 (En innspilt versjon finnes på albumet *Great Balls of Fire*, soundtracket til *filmen med samme navn*, hvor Dennis Quaid spilte rollen som Jerry Lee Lewis).

Willie Nelson spilte inn en versjon på albumet *The Sound in Your Mind*, som også ble utgitt som ekstra spor på det gjenutgitte *Stardust: 30th Anniversary Legacy Edition*.

Jerry Garcia Band spilte inn en versjon, som ble utgitt på Jerry Garcia Bands livealbum i 1991.

Johnny Cashs coverversjon ble utgitt på albumet *American III: Solitary Man* i 2000.

Brian Wilson hadde premiere på en sangsyklus inspirert av sangen med tittelen «That Lucky Old Sun (A Narrative)» på Royal Festival Hall, London, England, 10. september 2007.

En duett med Kenny Chesney og Willie Nelson er med på Chesneys album *Lucky Old Sun* fra 2008.

Norsk versjon
-------------

J. Hemming har skrevet en norsk tekst. Den norske tittelen er «Gamle lykk'lige sol».

### Innspilling

* Jens Book-Jenssen med orkester (Arrangør og dirigent: Egil Monn-Iversen). Utgitt på 78-platen Musica A 8954 i 1950.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Frankie Laine | USAs flagg Billboard Best Seller-listen | # 1 | 22 | 19. august 1949 |
| Vaughn Monore | USAs flagg Billboard Best Seller-listen | # 9 | 14 | 16. september 1949 |
| Louis Armstrong | USAs flagg Billboard Best Seller-listen | # 27 | 10 | 14. oktober 1949 |
| Frank Sinatra | USAs flagg Billboard Best Seller-listen | # 16 |  | 29. oktober 1949 |

Referanser
----------

1. ↑  Release: Ingredients in a Receipe for Soul – MusicBrainz
2. ↑  Se plateetiketten
3. 1 2 3  Whitburn, Joel (1973): *Top Pop Records 1940–1955*, Record Research
**Gardon** eller **Gard** (oksitansk og fransk: *Gardon*, *Gard*) er ei elv i Sør-Frankrike. Den har gitt navn til departementet Gard.

Gardon er 127,3 km lang. Den starter i Cevennene og munner ut i Rhône på høyre bredd ved Beaucaire, vis-à-vis Vallabrègues.

Flere av sideelvene heter også *Gardon*.

Den romerske akvadukten Pont du Gard og Pont Saint-Nicolas fra 16. århundre er to historiske bruer som krysser Gardon. Gorge du Gardon, som ender ved Pont Saint-Nicolas, er et populært rekreasjonsområde for kajakkpadlere, kanopadlere, fjellklatrere og fjellvandrere.

I september 2002 og i desember 2003 hadde Gardon flom som ødela mange av bruene; deriblant Pont Saint-Nicolas, som siden er bygget opp igjen.

Steder ved elven
----------------

* Lozère
* Gard: Anduze, Saint-Jean-du-Gard, Saint-André-de-Valborgne, Remoulins, Montfrin
* La Grand-Combe og Alès ligger ved Gardon d'Alès, en stor venstre sideelv.

Referanser
----------

1. ↑  Le Gard *Sandre*

Eksterne lenker
---------------

* (en) Gardon – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data) **·** SUDOC **·** GeoNames
 |
**Generalkonferansen for mål og vekt** er meterkonvensjonens høyeste besluttende instans og fastsetter definisjonene i SI-systemet. Den samles i Paris med fire til seks års mellomrom.

Under CGPM ligger det permanente kontoret Bureau international des poids et mesures (BIPM) i Sèvres i Frankrike. BIPMs oppgave er å, mellom CGPM-konferansene, forberede de beslutninger som skal tas, samt å arbeide internasjonalt for gjennomføring av de beslutninger som er tatt av CGPM. Den 20. mai 1875 ble en internasjonal avtale kjent som *Convention du Mètre* (Meterkonvensjonen) og signert av 17 stater. Denne avtalen etablerte en rekke organisasjoner for å føre internasjonale aktiviteter knyttet til ensartet system for mål.

Fotnoter
--------

**Type numrering**
1. ↑  fransk: *Conférence Générale des Poids et Mesures*, CGPM

Referanser
----------

1. ↑   «Convention du mètre» (PDF), *Bureau international des poids et mesures (BIPM)* (Det internasjonale byrå for mål og vekt). Teksten fra 1875 foruten utvidelser 1907 og 1921.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN
 |
**Thomas «Tommy» Taylor** (født 29. januar 1932, død 6. februar 1958) var en britisk fotballspiller. Taylor var en svært målfarlig spiss, som scoret 128 mål på 189 førstelagskamper for Manchester United før han omkom i München-ulykken. Han scoret også 16 mål på 19 kamper for det engelske landslaget.

Taylor ble født i Barnsley, og startet fotballkarrieren i sin lokale klubb Barnsley FC. Han debuterte for klubben i 1950, og scoret over 30 mål på litt i overkant av to sesonger. Våren 1953 ble han kjøpt av Manchester United, hvor han scoret to mål i debuten. Taylor debuterte på landslaget samme år, og spilte to kamper i VM-sluttspillet i 1954, uten å komme på scoringslisten.

Sesongen 1955/56 scoret Taylor 26 ligamål, og ble ligamester for første gang. Sesongen etter stoppet han på 22 mål, var med på å vinne enda et ligamesterskap, og nådde semifinalen i Serievinnercupen. Sesongen 1957/58 skulle klubben gjøre et nytt forsøk på å vinne Europacupen. Taylor måtte gå målløs av banen i det som skulle vise seg å være hans siste kamp, men United klarte likevel å vinne 5-4 sammenlagt mot jugoslaviske Crvena Zvezda, og sikret avansement til semifinalen. Tommy Taylor omkom i München-ulykken på vei hjem. 20 andre mennesker mistet også livet i flyulykken.

Referanser
----------

1. ↑   transfermarkt.com, Transfermarkt spiller-ID 215281, oppført som Tommy Taylor †[Hentet fra Wikidata]
2. ↑   FBref, FBref spiller-ID 405292c4[Hentet fra Wikidata]

Eksterne lenker
---------------

* (en) Tommy Taylor – FIFA Rediger på Wikidata

* (en) Tommy Taylor – Transfermarkt Rediger på Wikidata

* (en) Tommy Taylor – national-football-teams.com Rediger på Wikidata

* (en) Tommy Taylor – EU-Football.info Rediger på Wikidata

* (en) Tommy Taylor – FBref Rediger på Wikidata
* Tommy Taylors profil på united.no

| * v
* d
* r
Englands tropp – VM i fotball 1954 |
| --- |
| 
* 1 Merrick
* 2 Staniforth
* 3 Byrne
* 4 Wright
* 5 Owen
* 6 Dickinson
* 7 Matthews
* 8 Broadis
* 9 Lofthouse
* 10 Taylor
* 11 Finney
* 12 Burgin
* 13 Green
* 14 McGarry
* 15 Wilshaw
* 16 Quixall
* 17 Mullen
* 18 Chilton
* 19 Armstrong
* 20 Jezzard
* 21 Haynes
* 22 Hooper
* Landslagstrener: Winterbottom

 | Flagget til England |

|  |  |
| --- | --- |
| Oppslagsverk/autoritetsdata | Prabook **·** Geni
 |
**John Sack** (født 24. mars 1930, død 27. mars 2004) var en amerikansk journalist og forfatter. Som krigskorrespondent var han den eneste journalisten som dekket USAs kriger over mer enn et halvt århundre.

Sack var av jødisk herkomst og ble født New York City. Han skrev i ukeblader som *Harper's*, *The Atlantic*, *Esquire* og *The New Yorker*. Han virket som krigskorrespondent i Korea, Vietnam, Irak, Afghanistan og det tidligere Jugoslavia. Han var kontorsjef for CBS News i Spaina og skrev 10 bøker. Han er mest kjent for *An Eye for an Eye: The Untold Story of Jewish Revenge Against Germans in 1945*. Boken omhandler hvordan i konsentrasjonsleiren Świętochłowice-Zgoda tyske og polske sivile schlesiere, inkludert kvinner og barn, sperret inne under barbariske forhold og torturtert på grusomme måter. Salomon Morel skulle ifølge vitner ha vært spesielt brutal, og drepte i sin tid som konsentrasjonsleirkommandant mer enn 1 695 mennesker (over halvparten av alle fangene). Sacks bok ledet i 1992 til det amerikanske programmet «60 Minutes» sin reportasje om nevnte Morel. Dette førte til at polske myndigheter innledet etterforskning av Morel. Samme år flyktet han til Israel og fikk israelsk statsborgerskap. Han ble nektet utlevert av israelske myndigheter, og døde i Israel i 2007.

Sack døde tre dager etter sin 75-årsdag i San Francisco

Utgivelser
----------

* 1959: *Report from Practically Nowhere*
* 1971: *Lieutenant Calley: his own story' New York: Viking Press* 
	+ 1971: *Body count: Lieutenant Calley's story*; as told to John Sack. London: Hutchinson, 1971
* 1982: *Fingerprint*. New York: Random House ISBN 0-394-50197-7
* 1986: *M Vietnam only the strong and lucky survive* Corgi Children's
* 1993: *An Eye for an Eye: The Untold Story of Jewish Revenge Against Germans in 1945*. New York, NY: BasicBooks
* 1995: *Company C: the real war in Iraq*. New York: William Morrow; ISBN 0-688-11281-1

Referanser
----------

1. ↑   Gemeinsame Normdatei, besøkt 4. mai 2014[Hentet fra Wikidata]
2. ↑   Gemeinsame Normdatei, besøkt 1. januar 2015[Hentet fra Wikidata]
3. ↑  «Blog of Death: John Sack entry; April 02, 2004». Arkivert fra originalen 8. juni 2004. Besøkt 5. desember 2007.  by Jade Walker.
4. ↑  *An Eye for An Eye: The Story of Jews Who Sought Revenge for the Holocaust*. Sack, John. (ISBN 978-0967569109)
5. ↑

  


|  |  |
| --- | --- |
| Oppslagsverk/autoritetsdata | Prabook **·** VIAF **·** VIAF **·** GND **·** LCCN **·** ISNI **·** SUDOC **·** NKC
 |
***Tommys Popshow*** er et norsk musikalsk underholdningsprogram med Tommy Steine som gikk på TV 2 fra 2003 til 2004. Programmet var lagt opp som en musikkonkurranse der tre kjendislag skulle konkurrere mot hverandre i hvert program. Noen av dem hadde musikalsk bakgrunn, andre ikke. Steine sang en norsk versjon av Robbie Williams' låt «Let me entertain you» i åpningen av hvert program. En rekke andre kjente sanger ble fremført i hvert program av deltakerne. 

Programmet gikk på fredagskvelder og skulle være en konkurrent til Ivar Dyrhaugs *Beat for beat*. Det gikk dårlig og etter fire sendinger ble programmet flyttet en time tidligere, slik at det ikke kolliderte med *Beat for beat*. Andre sesong gikk på søndagskvelder, tredje på mandagskvelder.

Premieren ble sett av 490 000, mens andre sending falt ned til 287 000.

Referanser
----------

1. ↑  «Fredagsbytte til ingen nytte». *VG*. 7.10.2003. Besøkt 20. oktober 2016.
2. ↑  «TV 2 fornøyd med humor-fredag | Kampanje». *kampanje.com*. 9.9.2003. Besøkt 20. oktober 2016.
3. ↑  «TV-toppen». *VG*. 23.9.2003.

Eksterne lenker
---------------

* (en) *Tommys Popshow* på Internet Movie Database Rediger på Wikidata

* (no) *Tommys Popshow* hos Filmfront Rediger på Wikidata
**John Roland Houghton** (født 19. november 1944 i Epsom, Surrey, Storbritannia, død 11. oktober 2022 i Bærum, Norge) var en britisk industridesigner, bosatt i Norge siden 1971. Han arbeidet for Philips og Gustav A. Ring før han startet sitt eget freelance designfirma, Anglo Nordic Design A/S i 1980. I løpet av freelanceperioden mottok han Merket for god design av Norsk Designråd 40 ganger som følge av arbeid utført for norske og utenlandske bedrifter. John var mest opptatt av kunst i form av sine skulpturer og bilder, men også utvalgte designprosjekter eller som rådgiver innen design, utforming og materialer (f.eks. plast, hvis egenskaper han kjente godt).

Utdannelse og karriere
----------------------

John Houghton hadde en bachelorgrad i Industrial Engineering fra Aston University, Institute of Arts and Design, Birmingham, Storbritannia. I 1968 begynte John hos Concern Industrial Design Centre, Philips N.V. i Eindhoven, Nederland, hvor han arbeidet frem til han flyttet til Norge i 1970. Fra 1971 til 1976 jobbet han hos Gustav A. Ring (som i sin tid ble kjøpt av Stentofon AS, nå Zenitel) hvor han blant annet utformet utseendet på deres nye interkom, Ringmaster *Tridex* som han på Hannover-messen i 1979 fikk forløperen til Gute Industrie Form prisen for. I 1977 flyttet han tilbake til Eindhoven med familien og arbeidet igjen for sin tidligere arbeidsgiver, Philips. I løpet av de neste to årene ble han klar over at han ikke ville kunne formgi de produktene han ønsket dersom han ikke jobbet for seg selv, og han flyttet tilbake til Norge med familien i 1979. I 1980 startet han Anglo Nordic Design A/S som selvstendig næringsdrivende.

Utvalgte priser og produkter
----------------------------

* *Wing Pan*, produsert av finske Hackman Arkivert 31. juli 2008 hos Wayback Machine. har fått følgende priser: Fjerde pris i Hackman Design Competition 200, Finland 1990; Formland-prisen, København, Danmark, 1991; Merket for god design, Oslo, Norge, 1991; Timbale d'Or, Arts Cuisine, Paris, Frankrike 1992; Best of the Best Design Innovations 1992, Design Zentrum Nordrhein, Tyskland.
* Den norske Designprisen ble tildelt Tandberg Educational for *Tandberg Language Laboratory* i 1986 og til Simrad Subsea for *Bridge Line* i 1990.
* På Hannovermessen i 1979 fikk Ringmaster *Tridex* en designpris og Norsk Computer Industri *Modular Unix* (NCI) oppnådde designprisene Gute Industrie Form i 1989 og 1990.
* I Kunstindustrimuseet står to av Johns produkter utstilt på permanent basis.
* Magcom-telefonen.
* Flere av hans produkter og tegninger er å finne på Norsk Teknisk Museum på permanent basis.

Referanser
----------

1. ↑   Store norske leksikon, Store norske leksikon-ID John\_R.\_Houghton[Hentet fra Wikidata]
2. ↑  «Anglo Nordic Design A/S».

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** BNF **·** BNF (data) **·** SUDOC **·** KulturNav
 |
Patologisk fraktur av overarmsbeinet (humerus) med metastase av renalcellekarsinom.
**Patgologiske frakturer** eller spontanfrakturer er brudd i en knokkel uten ytre eller ved svært liten ytre påkjenning. Blant de vanligste årsakene til patologisk fraktur finner vi kronisk benmargsbetennelse (osteomyelitt), skjelettmetastaser og benskjørhet (osteoporose). Visse hormonelle lidelser og enkelte sjeldne sykdommer i skjelettet kan også forårsake patologiske frakturer.

Mest utsatt er ryggvirvlene, lårbenshalsen og overarmsbenet. Patologiske frakturer er vanskelige å behandle med tanke på at deres egentlige årsak er en svekkelse av skjelettets evne til å fornye seg selv. Behandling med bisfosfonater har vist seg å redusere smerter og har en beskyttende effekt.

Referanser
----------

1. ↑  (5) Major & Cook. Efficacy of bisphosphonates in the management of skeletal complications of bone metastases and selection of clinical endpoints. Am J Clin Oncol (CCT). 2002;25:10-18

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
Brua-Dr.-Franja-Tuđmana (2001) i Dubrovnik over bukta i munnen av Ombla
**Dubrovnik** (også tidligere kjent som **Ragusa**) er en gammel by på kysten av Adriaterhavet i Dalmatia, Kroatia. Den ble grunnlagt i 639. Den kalles ofte *Adriaterhavets perle*. Oppført på UNESCOs verdensarvliste. Navnet på byen betyr «eikeskog» på kroatisk.

Historie
--------

Byen ble grunnlagt av folk som flyktet fra avarene. Etter at avarene ødela den greske kolonien Epidauros, som ligger i den saroniske bukten, forflyttet innbyggerne seg nordover og slo seg ned i området som ble Dubrovnik by. Byen ble allerede i 896 underlagt Det bysantiske riket og ble en meget viktig handelsby med en flåte på over 300 fartøy. 

I middelalderen var byen en rival til Venezia, som den eneste frie bystat i det østlige Adriaterhavet. I det 15. og 16. århundre oppnådde byen et bemerkelsesverdig nivå, takket være sin velstand og sine diplomatiske evner. 

Senere kom byen under osmansk herredømme, og fra 1815 underlagt Østerrike og senere Østerrike-Ungarn. I 1918 ble byen underlagt Kongeriket Jugoslavia da det ble opprettet. 

Dubrovnik har vært sentral i utviklingen av det kroatiske språket. Den var hjemsted for mange viktige poeter, forfattere, matematikere, fysikere og andre forskere.

Dubrovnik er regnet som en av de vakreste og best bevarte byene i middelhavsområdet[*hvem?*], men ble utsatt for et voldsomt bombardement under krigen i det tidligere Jugoslavia i 1991. Dette skadet store deler av Gamlebyen, til tross for at denne var helt uten militær betydning. Gamlebyen er i ettertid rehabilitert.

Vennskapsbyer
-------------

* Sarajevo, Bosnia-Hercegovina
* Ravenna, Italia
* Vukovar, Kroatia
* Graz, Østerrike
* Helsingborg, Sverige
* Ragusa, Italia
* Bad Homburg, Tyskland
* Sandnes, Norge

Eksterne lenker
---------------

* (hr) Offisielt nettsted Rediger på Wikidata

* (en) Dubrovnik – kategori av bilder, video eller lyd på Commons Rediger på Wikidata

* (en) Dubrovnik – galleri av bilder, video eller lyd på Commons Rediger på Wikidata
* Dubrovnik Guide

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** GeoNames **·** GeoNames **·** MusicBrainz
 |
**Jonah Sharp**, best kjent under artistnavnet **Spacetime Continuum**, er en California-basert elektronisk musiker opprinnelig fra Skottland.

Sharp startet musikk-karrièren som jazz-trommeslager i London på slutten av 80-tallet, og oppdaget etterhvert mulighetene som lå i samplere og trommemaskiner, og eksperimenterte med flere musikkstiler. Som DJ kom han inn i techno og ambient. Sharps musikk er ofte jazzinspirert.

I 1992 flyttet han til USA og San Francisco, hvor han startet sitt eget plateselskap Reflective. Hans fleste utgivelser på sine mange alias er utgitt på Reflective. Han har også utgivelser på Astralwerks, den første i rekken var *Alien Dreamtime* fra 1993, hvor etnobotanisten og psykedeliaforskeren Terence McKenna holder foredrag med Sharps musikk i bakgrunnen.

Sharp har også samarbeidet med Tetsu Inoue, Bill Laswell, Mixmaster Morris, Pete Namlook, David Moufang og Plaid. I tillegg har han remixet Nine Inch Nails, Meat Beat Manifesto og Matt Herbert.

Albumliste
----------

* 1993 Alien Dreamtime (med Terence McKenna)
* 1994 Sea Biscuit
* 1996 Emit Ecaps
* 1996 Remit Recaps (remixalbum)
* 1997 Quiet Logic (med Mixmaster Morris og Haruomi Hosono)
* 1999 Double Fine Zone

Eksterne lenker
---------------

* Myspace-side

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** MusicBrainz **·** MusicBrainz **·** Discogs **·** Discogs **·** AllMusic **·** AllMusic
 |
*Denne artikkelen er om en roman. Se også følelsen Skam og filmen Skammen (1968)*
***Skammen*** er en roman av den norske forfatteren Bergljot Hobæk Haff, utgitt i 1996.

Hovedpersonen Idun Hov er forfatter. Hun preges av sin families forhistorie, med en dominerende morfar, og en far som var NS-prest. Romanen begynner i nåtid med at Idun Hov igjen tvangsinnlegges på psykiatrisk institusjon, etter et selvdestruktivt streiftog. Historien fortelles, fra barndom til nåtid, med oppstykket kronologi, og en veksling mellom flere fortellerstemmer.

I *Skammen* tar forfatteren opp problemstillinger hun har vært opptatt av i mange år, som søken etter identitet, og spenningen mellom liv og lære, mellom det veike og det besluttsomme. Romanen er også beskrevet som hennes mest personlige.

*Skammen* vant både Brageprisen og Kritikerprisen da den utkom, og den ble i en Dagbladet-serie sommeren 2006 kåret til en av de 25 beste romanene fra de siste 25 år. Romanen er dramatisert, og ble oppført på Nationaltheatret i 1999. Anne Krigsvoll fikk Heddaprisen for sin innsats i hovedrollen.

Referanser
----------

1. ↑  Dagbladet, op.cit.  
Se også May Helene Solbergs anmeldelse i Universitetsavisa; Sitat: «Dessuten er dette en metaroman over forfatterskapet: hovedpersonen Idun Hov kommenterer sin egen virksomhet som skrivende himmelstormer, og beskrivelsen har klare paralleller til Haffs egen skrivemåte og grenseposisjon i norsk litteratur. Haffs forkjærlighet for det omkalfatrende har alltid stor plass i tekstene»
2. ↑  Dagbladet, 4.8.2006: En flyktning krysser sitt spor

Eksterne lenker
---------------

* Utgaven fra 1997 | 1997 hos Nasjonalbiblioteket.
**Jon Tomasson**, kalt *Lille-Jon* (født omkring 1470, død før 1561), var Bergens annen borgermester. Han var født på Orknøyene mens disse ennå var norske og var muligens av slekten Rendall.

Lille-Jon bosatte seg i Bergen som kjøpmann i konflikt med det hanseatiske kontoret. Han var en av byens rådmenn i 1531, og fra 1543 en av to borgermestre. Magister Absalon Pedersson Beyer skrev i sitt verk *Om Norgis Rige* at «hand var gudfryctig from oc retuis, hand var oc en nyttig mand j denne bye».

Jon var gift med hustru Magdalene Tørrisdotter av norsk lavadel og Aspa-ætten. De hadde minst tre barn.

Kilder
------

* Beyer, Absalon Pedersson (ca. 1567). *Om Norgis Rige*. [Bergen]: [manuskript].
* Dokumentasjonsprosjektet (ca. 2001). «Diplomatarium Norvegicum». Besøkt 3. desember 2005.
* Dale, Bjørn Jonson. *Tomas Jonson til Spjelkavik: ein adelsmann utan ære, ein kjøpmann utan hell*. [Ålesund?]: [eget forlag].

Eksterne lenker
---------------

* Digitalarkivet, «Tomas Randell fra Orknøyene», debatt om opphavet til Jon Tomasson

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon
 |
**Kollerudvika naturreservat** er et innsjø- /våtmarksområde i Aurskog-Høland kommune som ble  vernet i 1992 for å sikre et viktig våtmarksområde med vegetasjon, fugleliv og annet dyreliv.

Naturreservatet ligger nordøst i Øgderen. Innsjøen ligger i et vakkert kulturlandskap, og særlig øst for sjøen er det store jordbruksarealer. Vannet er forholdsvis næringsrikt og Kollerudvika har en særdeles velutviklet takrørvegetasjon. Vannvegetasjonen for øvrig er preget av sumpplanter og i mindre grad flytebladplanter. Takrør og sjøsivaks er de dominerende artene blant sumpplantene, mens vasslirekne, vanlig tjønnaks, gul nøkkerose og hvit nøkkerose er typiske representanter for flytebladplantene. Undervannsplanter finnes bare i liten utstrekning med unntak av tusenblad.

Det rike fuglelivet i Øgderen skyldes ikke minst den frodige vegetasjonen i vikene. Sjøen har funksjon som hekke- og oppvekstområde og som rasteplass for vade- og andefugl under trekk. En stor andel av Norges bestand av toppdykkere hekker i innsjøen. Ellers hekker arter som knoppsvane, stokkand, sothøne, hettemåke, makrellterne, vipe, rørsanger og sivspurv i områdene langs innsjøen. Storlom, rødstilk og grønnstilk hekker sannsynligvis også der. Kollerudvika naturreservat må ses i forbindelse med Kragtorpvika naturreservat som ligger sørøst i sjøen.

Det er restriksjoner på vanlig ferdsel i reservatet i perioden 1.4.-15.7. med unntak for bading fra tradisjonelle badeberg og fra båt.

Referanser
----------

1. ↑  Direktoratet for naturforvaltning, faktaark Besøkt 25. februar 2013.

|  |  |
| --- | --- |
| Oppslagsverk/autoritetsdata | Naturbase
 |
**Cristóbal de Oñate** (født 1504 i Vitoria i Spania, død 1567 i Pánuco i Zacatecas i Mexico) var en baskisk-spansk conquistador og gruvebaron. Han var aktiv er erobringen og styret av Ny-Spania, og grunnla blant annet byen Guadalajara i det som i dag er Mexico.

De Oñate kom til Amerika i 1524 som assistenten til Rodrigo de Albornoz, og i 1529 ble han med i Nuño Beltrán de Guzmáns ekspedisjon i det vestlige Mexico. Erobringen av området tok et par år, og førte til opprettelsen av provinsen Nueva Galicia. I 1531 grunnla de Oñate byen Guadalajara, men i årene som fulgte ble byen flyttet hele tre ganger på grunn av diverse problemer med beliggenheten.

I løpet av erobringen av Zacatecas var det blitt funnet sølv, og gruvedriften gjorde de Oñate og partnerne til noen av Ny-Spanias rikeste menn. De Oñate slo seg ned ved gruvene ved Pánuco, og fikk sammen med hustruen Catalina (født de Salazar de la Cadena) flere barn, blant annet den senere oppdageren Juan de Oñate. Cristóbal de Oñate fungerte også som guvernør av Nueva Galicia i flere perioder.

Referanser
----------

1. ↑   Autorités BnF, BNF-ID 122204260[Hentet fra Wikidata]
2. ↑   Spansk biografisk leksikon, Spanish Biographical Dictionary ID 51519/cristobal-de-onate[Hentet fra Wikidata]
3. 1 2 3   Genealogics[Hentet fra Wikidata]

  


|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** BNF **·** BNF (data)
 |
***Kiss×sis*** (キス×シス, *Kisu×shisu*, ofte skrevet *Kissxsis*) er en japansk manga rettet mot menn. Den ble skrevet og illustrert av Bow Ditama. Den ble serialisert i *Bessatsu Young Magazine* (som nå heter *Young Magazine*) 11. desember 2005 og har siden blitt gitt ut i femten volumer av Kodansha. Mangaen ble senere tilpasset til to animeserier lagd av Feel; en tolvepisiders TV-serie ble kringkastet mellom 4. april og 21. juli 2010 av AT-X, og en OVA-serie ble gitt ut mellom 22. desember 2008 og 6. april 2015.

Handling
--------

Keita Suminoe går i tredje klasse på ungdomsskolen, og bor sammen med faren sin, stemoren sin, og sine to eldre stesøstre, Ako og Riko. Etter at faren hans giftet seg på nytt, så har stesøstrene hans alltid vært nær han og støttet han. Men i det siste så har søstrene begynt å ha mindre platonisk kjærlighet for Keita, men mer romantisk kjærlighet. Ako og Riko flørter ofte med Keita, og Keita blir stresset av dem, og prøver å ikke gi etter til dem.

Referanser
----------

1. ↑  «月刊ヤングマガジン｜Ｋｉｓｓ×ｓｉｓ｜既刊コミック｜講談社コミックプラス». 14. september 2011. Arkivert fra originalen 14. september 2011. Besøkt 23. april 2016.
2. ↑  «kiss×sis». *king-cr.jp*. Besøkt 23. april 2016.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *Kiss×sis* på Internet Movie Database Rediger på Wikidata

* (en) *Kiss×sis* på The Movie Database – TV Rediger på Wikidata
Førstegenerasjon av Ring sin videodørklokke, her festet på dørlisten ved inngangspartiet.
En **smartdørklokke** eller **smart dørklokke** kan vise til en dørklokke med funksjoner utover en konvensjonell dørklokke, for eksempel med video og lyd til eierens smarttelefon over internett når noen ringer på. Den kan for eksempel aktiveres når noen trykker på knappen eller ved hjelp av bevegelsessensorikk. Noen fungerer også som et ekstra overvåkningskamera.

Historie
--------

En Nest Hello-smartdørklokke.
I 2013 kom "Ring Video Doorbell" som den første smartdørklokken på markedet, og siden har mange flere merker og modeller kommet. Per 2021 er modellene på markedet enten batteridrevet eller kablet. Kablede smartdørklokker kan få strøm via en karmoverføring. Noen smartdørklokker er koblet til eller integrert med en smartlås.

Sikkerhet
---------

Særlig trådløse ringeklokker er utsatt for hacking. Det har vært eksempler på at forskere klarte å få tilgang til hjemmenettverket i et hus ved å ta av dekselet, trykke på oppsettknappene og få tilgang til konfigurasjons-URL-en.

Det har vært en hendelse hvor surr i en database førte til at mange brukere av dørklokker fra selskapet Ring fikk direktesendt video fra fremmedes inngangsparti.

Se også
-------

* Tingenes internett
* Smarthus

Referanser
----------

1. ↑  «8 Best Smart Doorbells for Your Home». Besøkt 8. desember 2016.
2. ↑  Shu, Les. «Smartbell is a smartphone-based doorbell solution for your home». Digital Trends. Besøkt 8. desember 2016.
3. ↑  «Ding Is a Smart Doorbell—But Not Too Smart for Its Own Good». Besøkt 8. desember 2016.
4. ↑  «The Best Video Doorbells for 2019».
5. ↑  «Best Peephole Cameras and Buying Guide». Arkivert fra originalen 28. august 2021. Besøkt 28. august 2021.
6. ↑  «What Is A Smart Doorbell, And Which Should You Buy?». Besøkt 8. desember 2016.
7. ↑  «Your smart doorbell may let in unwanted visitors». Besøkt 8. desember 2016.
8. ↑  «"Smart" doorbell bug exposes video footage from strangers' homes». Besøkt 8. desember 2016.
**SmartFTP** er en FTP-klient for operativsystemet Windows, av grunnleggerne SmartSoft Ltd. SmartFTP er laget lett og enkelt slik at det skal være brukervennlig for enhver bruker, både nye og erfarne veteraner. SmartFTP er ikke lenger freeware (gratis). Gratis nedlasting ble stoppet 7. juli 2008.

SmartFTP finnes både for 32-bit og 64-bit. SmartFTP har også funksjoner inkludert; SSL/TLS, IPv6 og FXP-support. Den har også backup-muligheter, transfer queue, proxy og firewall. Du kan også logge på flere servere og kontoer uten å åpne et program for hver konto du kan logge på. Den har også de funksjonene som de fleste andre har, men en veldig avansert og god CHMOD, og «Drag-And-Drop»-funksjon innebygget. SmartFTP støtter nå flere språk enn før, blant annet norsk, men den norske språkpakken er halvveis oversatt. Andre språk den støtter er fransk, spansk, engelsk, tysk, japansk, svensk, dansk, kinesisk og flere andre språk.

Se også
-------

* FTP

Eksterne lenker
---------------

* Offisielt nettsted Rediger på Wikidata
**Cisleithania** (latin for «på denne siden av elven Leitha», tysk *Cisleithanien*) var (den uoffisielle) betegnelsen for den østerrikske (tyske) delen av dobbeltmonarkiet Østerrike-Ungarn. Det offisielle navnet var *Die im Reichsrat vertretenen Königreiche und Länder* («kongerikene og landene representert i riksrådet»). Cisleithanias hovedstad var Wien, og området hadde en total befolkning på 28 571 900 (1910).

Kronland
--------

Cisleithania bestod av 15 kronland som alle var representert i Riksrådet.

Kart over Østerrike-Ungarn

**Kronland i Cisleithania** med hovedsteder| Land | Hovedstad |
| --- | --- |
| Kongeriket Böhmen | Prag |
| Kongeriket Dalmatien | Spalato (*Split*) |
| Kongedømmet Galizien und Lodomerien | Lemberg (*Lviv*) |
| Erkehertugdømmet Österreich unter der Enns | Wien |
| Erkehertugdømmet Österreich ob der Enns | Linz |
| Hertugdømmet Bukovina | Czernowitz |
| Hertugdømmet Kärnten | Klagenfurt |
| Hertugdømmet Krain | Laibach (*Ljubljana*) |
| Hertugdømmet Salzburg | Salzburg |
| Hertugdømmet Østerriksk Schlesien | Troppau |
| Hertugdømmet Steiermark | Graz |
| Markgrevskapet Mähren | Brünn |
| Det fyrstelige grevskapet Tirol | Innsbruck |
| Vorarlberg | Bregenz |
| Küstenland (kystlandet), bestående av det fyrstelige grevskapet Görz und Gradisca, byen Triest og markgrevskapet Istrien | Triest (*Trieste*) |

Politikk
--------

Hvert kronland hadde sin egen landdag (parlament), som sendte representanter til riksrådet inntil 1873, da allmenn stemmerett ble innført basert på et flerklassesystem.

Riksrådet hadde 498 medlemmer, og var åsted for nasjonalistisk strid mellom tyskere og slavere (særlig tsjekkere) i riket.

For representasjon i føderale anliggender (finans, forsvar) oppnevnte riksrådet en delegasjon på 60 medlemmer for å diskutere sakene med keiseren.

De politiske organene var ofte handlingslammet på grunn av uenighet mellom de forskjellige nasjonalitetene. Fra 1909 styrte keiser Franz Joseph I autokratisk gjennom keiserlige dekreter. Riksrådet ble oppløst i mars 1914 og møttes ikke igjen før etter at keiser Karl I hadde overtatt tronen i 1916.

Etnisk sammensetning av befolkningen i Cisleithania (1910)
----------------------------------------------------------

| Etnisitet |  % av den totale befolkningen |
| --- | --- |
| Tyskere | 33 % |
| Tsjekkere | 22 % |
| Polakker | 15 % |
| Rutenere | 12 % |
| Slovenere | 5 % |
| Italienere | 3 % |
| Kroater og serbere | 3 % |
| Andre | 7 % |

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** GND **·** LCCN **·** BNF **·** BNF (data) **·** NKC
 |
**Erik Øsmundset** (født 28. april 1952) er en norsk idrettsadministrator (leder og dommer) og redaktør i Eidsvoll Ullensaker Blad. Han har også vært klubbtrener i både Hamar IL og sin egen klubb Eidsvold TF.

Sesongen 2002/03 ble Øsmundset oppnevnt som ny internasjonal mesterskapsoverdommer i hurtigløp på skøyter etter avdøde Ove Trøen. Han var overdommer under hurtigløp på skøyter under Vinter-OL 2010, og ved flere internasjonale mesterskap. I tillegg har han utallige verdenscupoppgaver. I Norge har det blitt mange Norgesmesterskap og norgescuper som overdommer og i de senere årene som TD (teknisk delegert).

Idrettsadministrator/leder
--------------------------

### Norges Skøyteforbund – NSF

Øsmundset har hatt disse vervene i Norges Skøyteforbund:

* April 2009–juni 2009 : Styremedlem hovedstyret.
* Mai 2005–april 2009 og i perioden juni 2009–mai 2011 : Varamedlem hovedstyret.
* 2001– : Leder av dommerkomiteen hurtigløp.
* 1995–2001 : Medlem av dommerkomiteen hurtigløp.
* 1996–2003 : Medlem av kontrollkomiteen.
* 1999– : Medlem av ressursgruppa teknisk hurtigløp.

### Krets

Romerike Idrettskrets
1983–1988 : Varamedlem (2 år) og styremedlem (4 år).

Romerike Skøytekrets
1979–1982 : Medlem treningsnemnd.

Akershus og Oslo Skøytekrets
Fire år i styret, derav 2 år som nestleder.

Referanser
----------

1. ↑  Overdommere og startere 2002/2003[*død lenke*] på www.n-s-f.no/nyheter/ Publisert 6. september 2002. Besøkt 28. september 2013.

Eksterne lenker
---------------

* Erik Øsmundset[*død lenke*] CV på N-S-F.no ved skøytetinget 2009.
* Heder til skøytefolk
* Erik Øsmundset fyller 60 år Arkivert 4. mars 2016 hos Wayback Machine. på N-S-F.no
* Bilder på DesgPhoto.com/SpeedSkatingPhotos.info
**Oshobevegelsen** er en nyreligiøs bevegelse og sekt som ble grunnlagt og er inspirert av den indiske guruen og mystikeren Osho (tidligere kjent som Bhagwan Shree Rajneesh, 1931–1990). Sentre, grupper og enkeltpersoner som har blitt inspirert av Osho og hans teknikker kan bli funnet over hele verden, også Norge, men bevegelsen er mest synlig i India og Nepal.

Bevegelsens synkretiske lære kombinerer elementer fra vestlig filosofi, hinduisme, zen og andre religiøse kilder og med en blanding av vestlig psykoterapeutisk tilnærming

Gurudyrkelsen av Osho oppsto i byen Pune i India, men på slutten av 1980-tallet flyttet han og mange av hans tilhengere til Antelope, en liten kommune i Oregon i USA. Sekten ble kontroversiell da den kom i konflikt med lokalbefolkningen. Meditasjonssenteret kollapset etter at det ble bevist at sektmedlemmer hadde utført rekke kriminelle handlinger, blant annet bioterror med salmonellabakterier i matvarer og drapsforsøk på offentlige tjenestemenn. Flere sektmedlemmer ble dømt til lange fengselsstraffer. Rajneesh ble utvist fra USA og returnerte til Pune der han døde i 1990.

Bevegelsens hovedsenter er i dag «Osho International Meditation Resort» (*Oshos internasjonale meditasjonsferiested*) i Pune.

Referanser
----------

1. ↑  «Mens mange indere i begynnelsen avviste Oshos eksentriske ideer om sex er han i dag betraktet som en nasjonal skatt med beundrere som omfatter Indias tidligere statsminister Manmohan Singh og sikh-forfatteren Khushwant Singh». Artikkel i San Francisco Chronicle, 29. august 2004
2. ↑  Judith M. Fox: *Osho Rajneesh*, (2002: 1–8) ISBN 1-56085-156-2
3. ↑  Artikkel i Ashé magazine

Eksterne lenker
---------------

* Osho International Meditation Resort
* sannyas.org incl. Sannyas Wiki
* Neosannyas.org
* Considering Controversy and Stagnation in the Osho Rajneesh Movement
* Article *The Rise and Fall of Rajneeshpuram* in *Ashé Journal*
* Factnet.org: Bhagwan Sri Rajneesh – Osho

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND
 |
**Matthias Kessler** (født 16. mai 1979 i Nürnberg) er en tysk syklist. 

Kessler har syklet profesjonelt siden 2000, til og med 2006 for T-Mobile Team. Deretter gikk han over til Team Astana. 24. april 2007 testet han positivt på testosteron på en uanmeldt dopingtest foran Flèche Wallonne. 12. juli samme år ble resultatene fra B-prøven lagt frem, også den var positiv, og han ble umiddelbart sparket fra laget. 11. januar 2008 ble han suspendert fra sykkelsporten i to år, og fikk 5000 sveitsiske franc i bot.

Karrierens foreløpige høydepunkt kom 4. juli 2006, da han vant 3. etappe i Tour de France.

Referanser
----------

1. ↑  «Kessler given two-year ban». cyclingnews.com. 11. januar 2008.

Eksterne lenker
---------------

* (de) Matthias Kessler – Munzinger Sportsarchiv Rediger på Wikidata

* (en) Matthias Kessler – UCI Rediger på Wikidata

* (en) Matthias Kessler – ProCyclingStats Rediger på Wikidata

* (en) Matthias Kessler – Cycling Archives Rediger på Wikidata

* (en) Matthias Kessler – Cycling Quotient Rediger på Wikidata

* (en) Matthias Kessler – CycleBase Rediger på Wikidata

|  |  |
| --- | --- |
| Oppslagsverk/autoritetsdata | Munzinger (sport)
 |
**Meneldil** er en fiktiv person fra J.R.R. Tolkiens litterære verden. Han var den tredje kongen av Gondor. Hans navn kan oversettes fra alvespråket quenya til *himmel elsker*.

Meneldil ble født på Númenor i år 3318 i andre tidevervet, ett år før øya møtte sin undergang. Han blir derfor regnet som den siste personen til å bli født på Númenor. Hans far var Ańarion, sønn av Elendil, og den yngre broren til Isildur. Meneldil var Anárions yngste barn, og han hadde tre eldre søstre.

Meneldils far og bestefar ble begge drept under Det siste Forbundets Krig. Etter Elendils død var det Meneldils onkel, Isildur, som ble den nye høykongen av Gondor og Arnor. I år 2 i tredje tideverv bestemte Isildur seg for at han og sønnene hans skulle dra nordover for å styre Arnor som hans far før ham. Derfor gjorde han nevøen Meneldil til sin stedfortreder i Gondor. Meneldil ble den tredje kongen av Gondor etter at Isildur og hans tre eldste sønner ble drept i et bakholdsangrep ved elven Anduin. Han ble også den første kongen som styrte Gondor uavhengig av dets nordlige søster-rike Arnor.

En kan argumentere at Meneldil sin fetter Valandil, som var den eneste overlevende sønnen av Isildur, var den rettmessige arvingen til både Gondor og Arnor. Det er lite sannsynlig at Meneldil ville gitt opp tronen til en yngre fetter som han aldri hadde møtt, og Gondors folk så ikke ut til å motstå Meneldil sitt krav til tronen. Valandil ble konge av Arnor åtte år etter Isildurs død, men gjorde aldri noe forsøk på å kreve tronen til Gondor.

Meneldil regjerte over Gondor i 156 år, og døde 281 år gammel i år T.T. 158. Han ble etterfulgt av sønnen Cemendur.

Referanser
----------
***Osenbanden*** er et norsk humorprogram med Are Sende Osen som gikk på NRK Radio fra 2006 til 2008. Programmet kan beskrives som et talkshow som blandet humor og alvor. Det gikk på P3, mandag til torsdag samt på søndager. Anne Dorte Lunås ledet søndagsutgaven av programmet. Ellers bestod Osenbanden av Grete Strøm (reporter og programleder), Sven Bisgaard Sundet (reporter), Mathias Nylenna (reporter), Webjørn S. Espeland (reporter), Siril Heyerdahl (reporter), Nareas Sae-Khow (reporter), Ludvig Løkholm Lewin (reporter), Line Forsmo (vaktsjef/produsent) og Jøte Toftaker (vaktsjef/produsent).

Programmet tok opp tunge ukentlige temaer som verdens glemte kriser, i samarbeid med Leger Uten Grenser. Tidligere president i organisasjonen Morten Rostrup, var derfor fast gjest de ti første ukene av programmet. Høsten 2006 var generalsekretær i Amnesty Norge, Petter Eide, med i sju uker for å sette fokus på menneskerettigheter. *Osenbanden* hadde også et stort hjerte for Afrika i samarbeid med NRKs Afrika-korrespondent Tomm Kristiansen. Samtidig tok det aldri lang tid før *Osenbanden* tullet med det meste mellom himmel og jord.

*Osenbanden* ble sendt fra Tyholt i Trondheim og hadde korrespondenter i Oslo og Tromsø.

Programmet hadde premiere 10. april 2006 og hadde sin siste sending den 31. desember 2008. Det ble erstattet av *Banden*, som hadde flere likhetstrekk med dette programmet.

Heder
-----

I januar 2007 ble *Osenbanden* kåret til beste radioprogram i 2006 av *Adresseavisen*s lesere. Over 5000 stemte. *Osenbanden* vant også den samme kåringa i februar 2008, for beste radioprogram i 2007.

*Osenbanden* fikk også hederlig omtale for god journalistikk under utdelinga av den Trønderske journalistprisen for 2007.

Klager
------

I desember 2007 førte et innslag i programmet til at programlederen ble innkalt til Kringkastingsrådet. På programmet kommenterte Are Sende Osen et bilde av paven og kongen av Saudi-Arabia med å si at «Hadde jeg vært diktator i Norge skulle jeg kjeppjage alle katolikker ut av hele landet og beslaglegge eiendommene deres». Samtidig spilte P3 nasjonalsangen. Det var rektor Gjermund Høgh som klaget inn innslaget. I klagen skrev han at han «trodde denne typen radiosendinger var avviklet seinest i 1945». Rektoren for den katolske skolen St. Paul i Bergen la til at han hadde elever på skolen som har flyktet fra sine hjemland fordi de var katolikker.

Referanser
----------

1. ↑  «Osenbanden » Banden». *web.archive.org*. 11. oktober 2008. Archived from the original on 11. oktober 2008. Besøkt 13. januar 2019. CS1-vedlikehold: Uheldig URL (link)
2. ↑  «Adressa.no: «Osenbanden vant Beste radioprogram»». Arkivert fra originalen 27. september 2007. Besøkt 7. februar 2007.
3. ↑  Osenbanden – årets radioprogram
4. ↑  Adressa-duo fikk journalistpris
5. ↑  Journalisten.no 4. desember 2007: P3 til Kringkastingsrådet
6. ↑  NRK: Osenbanden i K-rådet
7. ↑  Dagbladet: P3-Are «frikjent» av Kringkastingsrådet

Eksterne lenker
---------------

* Hjemmeside på P3
* Osenbandens blogg (arikvert versjon fra 2008)
Dolsot bibimbap.
*Jeonju bibimbap*
***Bibimbap*** er en populær koreansk matrett. Ordet betyr «mikset ris». Bibim kom fra verbet bibida som betyr blander sammen, og bap betyr ris. 

*Bibimbap* serveres som en bolle med varm ris toppet med namul, som er sesongens grønsaker som regel ble lettkokt og krydret på koreansk vis samt *gochujang* (chilipepper-pasta). Et rått eller stekt egg og oppskåret kjøtt (som oftest storfekjøtt legges ofte på toppen. Ingrediensene røres sammen like før de skal spises og retten kan serveres både kald og varm.

Blant grønnsakene som det er vanlig å bruke i *bibimbap* er tynt oppskåren agurk, squash, *mu* (rettich), sopp, *doraji* (flatklokke-rot), og *tang*, spinat, soyabønne-spirer og *gosari* (bregnestammer). *Dubu* (tofu), enten vanlig eller sautert, eller et salat-blad kan også legges til. Kylling eller sjømat kan erstatte kjøttet. For utseendets skyld blir grønnsakene plassert slik at fargespillet kommer godt fram.

Variasjoner
-----------

En variasjon av retten er *dolsot bibimbap* (돌솥 비빔밥, der «dolsot» betyr «steinkjele») og er servert i en svært varm bolle mens et rått egg blir lagt i bollen for å koke. Bollen er så varm at du skal høre freselyd når noe kommer borti den. Jo lenger lyd, jo bedre. Før risen legges i bollen blir bunnen dekt med sesamolje, som gjør laget av ris som kommer i berøring med bollen gyllen brun og sprø.

I byen Jeonju, som er hovedstad i provinsen Nord-Jeolla, er kjent i hele Korea for sin versjon av *bibimbap*, og det er sagt at denne versjonen er basert på en oppskrift fra det tidligere koreanske hoffet.

*Bibimbap* er først nevnt i en kokebok uten kjent forfatter som heter *Siuijeonseo* fra sent på 1800-tallet. Der er navnet skrevet 부븸밥 (*bubuimbap*). I koreansk husholdning blir *bibimbap* laget på resteris, grønsaker og kjøtt.

Både fordi matretten er en representant for det koreanske kjøkken, og fordi retten er enkel å tilberede er *bibimbap* de siste årene blitt servert som flymat på reiser til og fra Sør-Korea.

Galleri
-------

* Nærbilde av ingredienser i bibimbapNærbilde av ingredienser i *bibimbap*
* Jinju-bibimbap eller yukhoe bibimbapJinju-bibimbap eller *yukhoe bibimbap*
* Nakji bibimbapNakji bibimbap
* Bibimbap etter at ingrediensene er blandetBibimbap etter at ingrediensene er blandet

Se også
-------

* Heotjesabap
* Nurungji

Referanser
----------

1. ↑  Koo Chun-sur, Direktør i World Food Culture Research Institute. «Bibimbap: High-nutrition All-in-one Meal». The Korea Foundation. Arkivert fra originalen 7. mars 2012.
2. ↑  «비빔밥». *Encyclopedia of Korean National Culture (Empas)* **(koreansksk)**. Besøkt 6. desember 2006.
3. ↑  «전주비빔밥». *Jeonbuk Food Culture Plaza* **(koreansksk)**. Besøkt 6. desember 2006.

Eksterne lenker
---------------

* (en) Bibimbap – kategori av bilder, video eller lyd på Commons Rediger på Wikidata

* (en) Bibimbap – galleri av bilder, video eller lyd på Commons Rediger på Wikidata
* Video om Bibimbap
* Oppskrift for vegetar-Bibimbab
* Ler mer om Dolsot Bibimbap

Portal: Korea

|  |  |
| --- | --- |
| Oppslagsverk/autoritetsdata | TasteAtlas **·** LCCN
 |